Dissipelskap | Attie se koffietafel.
Category Archives: Dissipelskap
Januarie 21, 2014 · 05:08
DISSIPELS: SIEN – DEEL – NOOI
Evangelisasie gebeur nie meer nie. Evangelisasie het vir sommige mense ‘n “tipe van spiritualiteit” geword waarmee hulle verkies om nie geïdentifiseer of geassosieer te word nie. Evangelisasie het natuurlik vir verskillende mense verskillende betekenisse en inhoud. Hoe dit ookal sy, evangelisasie is nie meer hoog op die agenda van die kerk nie. Ons lewens moet die praatwerk en die getuieniswerk doen. Die probleem is egter dat dit vir my lyk asof die goeie nuus van God se verlossing in Jesus Christus nie verder as eredienste en kleingroep-byeenkomste kom nie.
In sy kommentaar op Johannes 1:29-42 het David Lose melding gemaak van hierdie drie stappe (SIEN – DEEL – NOOI) van getuienis. Hoe meer ek met die hierdie drie stappe na Johannes 1:29-42 gekyk het, hoe meer het ek dit raakgesien. Lees voort →
Filed under Dissipelskap, Missionaal
Januarie 20, 2014 · 05:11
CHRIST SCENE INVESTIGATORS
Ek het verlede Donderdag HIER verwys na die interessante tipe van metafoor waarmee die jeugleiers vir hierdie jaar vorendag gekom het. Die metafoor is CHRIST SCENE INVESTIGATORS. Die metafoor is gebaseer op die TV Reeks CRIME SCENE INVESTIGATORS of CSI. CSI’s ondersoek ‘n misdaadtoneel vir enige leidrade met betrekking tot die misdaad wat gepleeg is. Wanneer hulle dan die leidrade ‘n bietjie van naderby ondersoek, dan kan hulle op die ou end die oortreder identifiseer, opspoor en arresteer.
Ons is hierdie jaar CSI’s. Die enigste verskil is dat ons nie ‘n misdaadtoneel ondersoek nie. Ons ondersoek die Christus-toneel. Die toneel waar die opgestane Here Jesus lewend aan die werk is. Die aarde en alles daarop, die see en alles daarin, die ganse skepping is die werkplek van ons Here. Lees voort →
Filed under Christen tieners., Die Christelike Lewe, Dissipelskap, Tieners
Ek preek Sondag uit Johannes 1:29-42. In die gedeelte lees ons van Jesus se eerste drie dissipels. Ons ken net twee van die drie se name. Die twee broers, Andreas en Petrus. Lees voort →
November 23, 2012 · 07:42
TOT VOORDEEL VAN DIE GEHEEL
Ek lees vanoggend die baie bekende Handelinge 2 :42.
“Hulle het hulle heelhartig toegelê op die leer van die apostels en die onderlinge verbondenheid, die gemeenskaplike maaltyd en die gebede.”
Ek besef net hoe hierdie die kern is van dissipelskap. Die eerste Christene het hierdie kern van dissipelskap mooi verstaan. Hulle het besef dat as dissipels het hulle nodig om te luister, te leer, te dink en dan op te tree en te leef in ooreenstemming met dit wat hulle gehoor, geleer en gedink het. Ortodoksie wat opgevolg word deur ortopraksie. Lees voort →
Tagged as dissipelskap
Mei 3, 2012 · 09:14
Ek lees op Ben Sternke se BLOG die baie interessante inskrywing oor eksponensiële groei teen liniêre groei. In die volgende grafiek wat ek in Afrikaans verwerk het, verduidelik hy die rede.
Die belangrike punt wat Sternke maak is die hele kwessie van dissipelskap. Eksponensiële groei is die gevolg van dissipelskap waar dissipels dissipels maak wat dissipels maak. Dissipelskap is die lantermyn opsie. Volgelinge is die opsie waarmee ons vinnig resultate kry.
Hy stel die vraag so: Lees voort →
Februarie 19, 2012 · 05:00
WEGGESTEEK IN DIE TEKS
Ek lees 2 Konings 2:1-12 – Elia se hemelvaart en Elisa se dubbelle porsie.
Wanneer ek gesprekstemas voorberei vir ons kleingroepe is die heel eerste vraag: Wat tref jou wanneer jy hierdie gedeelte lees?Ek is elke keer verbaas om te sien hoe mense iets nuuts raaksienw at ek nog nie voorheen raakgesien nie. Die ander interessante is dat hoe jonger die groep siw aarmee ek werk hoe meer verrasend is die “nuwe dinge” wat raakgesien word.
Die verhaal van Elia wat opgeneem word in die hemel is ‘n redelik bekende verhaal. So bekend dat die gedagte van “die mantel het op hom geval” ‘n spreekwoord in die Afrikaanse taal is. Duie eerste paar kere wat ek die verhaal gelees het, het ek net die gewone gesien:
Elia het drie keer (Verse 2l; 4; 6) probeer om vir Elisa af te skud. Hy kon dit nie regkry nie.
Elisa vra vir ‘n dubbele porsie van die gees wat Elia gehad het. (Vers 9)
Elia is in die hemel opgeneem. (Vers 11)
Maar toe ek die stuk weer en weer lees, sien ek dinge raak wat ek voorheen dalk gemis het. Lees voort →
Filed under Bybel as verhaal, Die Bybel, Dissipelskap, LEES VANDAG